بطليموس التالت يورجيتس ( الخير ) - باليوناني : Πτολεμαῖος Εὐεργέτης - ، ( اتولد ح 282 فبل الميلاد - إتوفى 221 قبل الميلاد ). تالت ملوك الدوله البطلميه فى مصر و إبن بطليموس التاني فيلادلفيوس. حكم مصر من سنة 246 لسنة 221 قبل الميلاد. حارب بلاد الشام عشان ينتقم لأخته اللى اتقتلت مع ابنها قبل وصول الجيش المصري. إستولى على بابل و قدر بفضل قوة الإسطول المصرى إنه يسيطر على جزء من جنوب شرق اسيا الصغرى. اتجوز " برينيكى التانيه " اميرة قورنيه وبنت ماجاس اخو ابوه اللى مش شقيق عشان يعضد مكانة مصر عن طريق المصاهره. مصر فى عهده بقت قوه كبيره و عاصمه للثقافه و العلم و النور فى منطقة البحر المتوسط. مفيش حاجات كتيره معروفه عن نشإة بطليموس التالت و حياته قبل سنة 245 ق.م. بعد فترة خطبه طويله اتجوز برينيكي التانيه بنت " ماجاس " ملك قورنيه فقدر إنه يضم قورنيه لمصر اللى كات انفصلت عنها سنة 258 ق.م. بعد كده بشويه بطليموس التالت هاجم سوريا عشان ينتقم لقتل اخته أرملة الملك انطيوخوس التاني. قدر الاسطول المصري إنه يتوغل فى جنوب شرق اسيا الصغرى و يستولي على جزر جنب سواحل اسيا الصغرى. و فى نفس الوقت قدرت القوات البريه بقيادة بطليموس التالت انها تتوغل فى ميسوبوتاميا ( منطقة ما بين النهرين ) لغاية بابل.